"Voi teitä, lainopettajat ja fariseukset!
Te teeskentelijät!
Te rakennatte profeettojen haudoille muistomerkkejä, -
te koristelette vanhurskaiden hautakiviä ja sanotte: -
’Jos me olisimme eläneet isiemme aikana, emme olisi heidän kanssaan -
tahranneet käsiämme profeettojen vereen.’
Näin te kuitenkin itse tunnustatte olevanne niiden jälkeläisiä, -
jotka murhasivat profeetat.
Jatkakaa toki isienne tapaan, kunnes mitta on täysi!
Te käärmeet, -
te kyykäärmeitten sikiöt!
Miten te voisitte välttää kadotustuomion?
"Kuulkaa siis: Minä lähetän teidän luoksenne profeettoja, -
viisaita miehiä ja lainopettajia.
Toiset heistä te tapatte ja ristiinnaulitsette, -
toisia ruoskitte synagogissanne ja ajatte takaa kaupungista toiseen.
Näin te tulette syypäiksi kaikkeen viattomaan vereen -
joka maan päällä on vuodatettu, -
hurskaan Abelin verestä aina Sakarjan, Barakjan pojan, vereen asti,
hänen, jonka te tapoitte temppelin ja alttarin välille.
Totisesti: tämä sukupolvi joutuu vielä vastaamaan tästä kaikesta!
"Jerusalem, Jerusalem!
Sinä tapat profeetat ja kivität ne, jotka on lähetetty sinun luoksesi.
Miten monesti olenkaan tahtonut koota lapsesi, -
niin kuin kanaemo kokoaa poikaset siipiensä suojaan!
Mutta te ette tahtoneet tulla.
Kuulkaa siis: teidän temppelinne on jäävä asujaansa vaille.
Sillä minä sanon teille, -
että te ette minua tästedes näe ennen kuin sanotte: -
’Siunattu olkoon hän, joka tulee Herran nimessä!’"
Kun Jeesus oli tullut ulos temppelistä ja oli lähdössä pois, -
opetuslapset tulivat hänen luokseen -
näyttääkseen hänelle temppelialueen rakennuksia.
Mutta Jeesus sanoi heille: "Näettekö kaiken tämän?
Totisesti: -
kaikki revitään maahan, tänne ei jää kiveä kiven päälle."